બાર્ટલેટ, ઇલિનોઇસઃ ઇલિનોઇસમાં બાર્ટલેટમાં બીએપીએસ સ્વામિનારાયણ મંદિરમાં વર્લ્ડ હિન્દુ ફેડરેશન ઓફ અમેરિકા અને વિશ્વ હિન્દુ પરિષદ ઓફ અમેરિકાના સંયુક્ત ઉપક્રમે માહિતીસત્રનું આયોજન 16મી માર્ચે કરવામાં આવ્યું હતું. આ કાર્યક્રમમાં વિવિધ ધાર્મિક સંસ્થાઓ અને મંદિરોના ટ્રસ્ટીઓ અને મેનેજમેન્ટના પ્રતિનિધિઓ ઉપસ્થિત રહ્યા હતા, જેમાં બીએપીએસ, જૈન ટેમ્પલ, ઉમિયા માતા મિડવેસ્ટ, ઇસ્કોન, હિન્દુ ટેમ્પલ ઓફ ગ્રેટર શિકાગો, ચિન્મય મિશન, ગાયત્રી પરિવાર, ગ્રેટર લેક ટેમ્પલનો સમાવેશ થતો હતો.